open-index/open-wikipedia-markdown huggingface dataset:
Anton Alihanov

**Anton Alihanov** (s. 17. syyskuuta 1986 Suhumi, Abhasian ASNT) on Venäjän federaation kauppa- ja teollisuusministeri. Alihanov on toiminut tehtävässä 14. toukokuuta 2024 lähtien.

Alihanovilla on koulutustaustaa taloustieteissä ja oikeustieteessä. Ennen nykyistä virkaansa Alihanov työksenteli Kaliningradin alueen kuvernöörinä syyskuusta 2017 lähtien. Alihanov oli nuorin Venäjän kuvernööreistä toukokuuhun 2018 saakka. Alihanovin poliittinen ura sisältää tehtäviä Venäjän hallinnossa, kuten työskentelyä oikeusministeriössä ja kauppa- ja teollisuusministeriössä.

## Lähteet
Lucas Beraldo

**Lucas Lopes Beraldo** (s. 24. marraskuuta 2003 Piracicaba) on brasilialainen jalkapalloilija. Hän edustaa Ranskan Ligue 1:ssä pelaavaa Paris Saint-Germainia ja on pelipaikaltaan keskuspuolustaja tai vasen laitapuolustaja. Hän kuuluu myös Brasilian maajoukkueeseen.

## Seurajoukkueura

### São Paulo
Beraldo liittyi São Paulon junioriakatemiaan vuonna 2020 pelattuaan sitä ennen União Barbarensen ja XV de Piracicaban junioreissa. Beraldo pelasi ensimmäistä kertaa São Paulon edustusjoukkueessa 26. toukokuuta 2022 Copa Sudamericanan ottelussa perulaisseura Ayacuchoa vastaan. Beraldo pelasi kaudella 2022 myös kolme pääsarjaottelua Brasilian Série A:ssa.

Beraldo vakiinnutti paikkansa São Paulon avauskokoopanossa kaudella 2023 ja syyskuussa 2023 hän voitti Copa do Brasilin.

### Paris Saint-Germain
Beraldo siirtyi 1. tammikuuta 2024 São Paulosta ranskalaisseura Paris Saint-Germainiin 4,5-vuotisella sopimuksella. Paris Saint-Germain maksoi hänestä 20 miljoonan euron siirtokorvauksen. Beraldo debytoi PSG:ssä kaksi päivää myöhemmin voitokkaassa Ranskan supercupin loppuottelussa Toulousea vastaan, jossa hän tuli vaihdosta kentälle loukkaantuneen Milan Škriniarin tilalle ottelun 71. minuutilla. Ensimmäisen maalinsa PSG:n pelaajana Beraldo teki 13. maaliskuuta 2024 Ranskan cupin puolivälieräottelussa Niceä vastaan. Beraldo pelasi kevätkaudella 2024 PSG:ssä yhteensä 24 ottelua ja voitti Ranskan supercupin lisäksi myös Ranskan liigan sekä Ranskan cupin. 

Kaudella 2024–2025 Beraldo voitti uransa toisen Ranskan mestaruuden. Hän pelasi 25 Ligue 1:n ottelua ja teki maalin 22. marraskuuta 2024 ottelussa Toulousea vastaan. PSG:n voittamassa Mestarien liigassa Beraldo pelasi kaudella 2024–2025 neljä ottelua. Beraldo voitti kaudella 2024–2025 myös Ranskan cupin ja Ranskan supercupin.

## Maajoukkueura
Beraldo debytoi Brasilian A-maajoukkueessa 23. maaliskuuta 2024 Brasilian 1–0-voittoon päättyneessä ystävyysottelussa Englantia vastaan. Hänet valittiin Brasilian joukkueeseen vuoden 2024 Copa Américaan, mutta jäi turnauksessa ilman peliaikaa.

## Saavutukset
*Päivitetty 4. kesäkuuta 2025*.

**São Paulo**

* Copa do Brasil: 2023

**Paris Saint-Germain**

* Ligue 1 (**2**): 2023–2024, 2024–2025
* Coupe de France (**2**): 2023–2024, 2024–2025
* Trophée des Champions (**2**): 2023, 2024
* Mestarien liiga: 2024–2025

## Lähteet
Apuna

**Apuna ry** on vuonna 2015 perustettu suomalainen voittoa tavoittelematon hyväntekeväisyysjärjestö. Apuna ry toimii pääkaupunkiseudulla ja sen toiminta perustuu yksityislahjoituksiin. Yhdistyksen perustaja ja puheenjohtaja on Heidi Jaari, jonka lisäksi mukana järjestössä on toinen jäsen Merja Rantasalmi.

Apuna ry on avustanut vähävaraisia lapsiperheitä muun muassa ruokalahjoituksin. Se on saanut ihmisten lahjoituksista avustustoimintaan satoja tuhansia euroja vuodessa. Apuna ry on kerännyt rahalahjoituksia muun muassa omien nettisivujensa kautta. Yhdistyksellä on myös oma suljettu facebook-ryhmä Apuna ry Avustus. Suljetun ryhmän kautta on ollut mahdollista tehdä rahalahjoituksia suoraan avuntarvitsijoille.

Apuna ry sai paljon julkisuutta niin kutsutun Pekka-huijauksen takia helmikuun lopulla 2025, kun se kertoi sosiaalisen median kanavissa Pekka-nimisestä pojasta, joka oli väitetysti tehnyt itsemurhan vakavan koulukiusaamisen seurauksena. Julkaisut saivat nopeasti paljon julkisuutta, ja tarina kosketti ihmisiä laajalti. ”Pekan” tarina paljastui kuitenkin pian keksityksi huijaukseksi, joka tuotti huijareille arviolta noin 14&nbsp;500 euroa ihmisten lahjoittamaa rahaa. Apuna ry oli luullut tarinan olleen aito, ja sen tekijöiden ”Pekan” oikeita omaisia. Tapauksesta aloitettiin rikostutkinta, jossa kolmea henkilöä epäillään petoksesta.

Pekka-kohun myötä julkisuudessa käytiin läpi Apuna ry:n toimintaa. Muun muassa sen rahankeräyslupiin liittyi vuonna 2022 rikostutkinta, josta ei kuitenkaan nostettu syytettä. Pekka-kohun aikana yhdistyksellä ei ollut voimassa olevaa rahankeräyslupaa. Vuonna 2024 yhdistys sai Helsingin käräjöoikeudelta velkomustuomion muutaman tuhannen euron arvoisista veloista.

## Lähteet
Klingsta och Allsta

**Klingsta och Allsta** on taajama Sundsvallin kunnassa Västernorrlandin läänissä Medelpadin  historiallisessa maakunnassa Ruotsissa. Taajamassa oli 592 asukasta vuoden 2023 lopussa.

## Lähteet

## Aiheesta muualla
Gustavsberg (Sundsvall)

**Gustavsberg** on asuinalue Sundsvallin kunnassa Västernorrlandin läänissä Medelpadin  historiallisessa maakunnassa Ruotsissa. Gustavsberg muodosti oman taajamansa vuoteen 2015, jolloin se kasvoi yhteen Vin kanssa.

## Tunnettuja henkilöitä
* Hjördis Schymberg (1909–2008), oopperalaulaja

## Lähteet

## Aiheesta muualla
Västra Ämtervik

**Västra Ämtervik** on taajama Sunnen kunnassa Värmlandin läänissä samannimisessä  historiallisessa maakunnassa Ruotsissa. Taajamassa oli 363 asukasta vuoden 2023 lopussa.

## Lähteet

## Aiheesta muualla
Alan Grayson

**Alan Grayson** (s. 13. maaliskuuta 1958 Bronx) on yhdysvaltalainen demokraattisen puolueen poliitikko. Hän edusti Floridaa Yhdysvaltain edustajainhuoneen jäsenenä vuosina 2009–2011 ja 2013–2017. 

Grayson väitteli oikeustieteen tohtoriksi Harvardin yliopistosta vuonna 1983. Hän nousi ensimmäisen kerran edustajainhuoneeseen Irakin sodan äänekkäänä kriitikkona. Hän on pitänyt sekä Irakin että Afganistanin sotia vieraan vallan suorittamina miehityksinä. Grayson on kuvannut itseään demokraattiseksi populistiksi.

## Lähteet
Sigrid Johansson

**Sigrid Johansson** (3. lokakuuta 1915 Pohjois-Dakota, Yhdysvallat – 5. maaliskuuta 2010) oli ruotsalainen jousiampuja. Hän voitti yksilökilpailun maailmanmestaruuden vuonna 1958 ja saavutti hopeaa seuraavana vuonna. Ruotsin mestaruuden hän voitti kuudesti peräkkäin vuosina 1955–1960.

Johansson syntyi Yhdysvalloissa ja opiskeli Northwestern-yliopistossa Chicagossa. Siellä hän tutustui Gunnar Johanssoniin, jonka kanssa hän meni naimisiin vuonna 1940. Pari muutti Ruotsiin 1943. He saivat kaksi lasta. Siviiliammatiltaan Sigrid Johansson oli kirjanpitäjä.

## Lähteet
Glenn Grothman

**Glenn Grothman** (s. 3. heinäkuuta 1955 Milwaukee, Wisconsin) on yhdysvaltalainen republikaanipuolueen poliitikko.

Grothman väitteli oikeustieteen tohtoriksi Wisconsinin yliopistosta, Madisonista vuonna 1983. Hän kuului Wisconsinin edustajainhuoneeseen vuosina 1993–2004 ja Wisconsinin senaattiin vuosina 2004–2014. 1990-luvulla hän sijoittui vertailussa Wisconsinin osavaltiollisen lainsäädäntöelimen konservatiivisimmaksi jäseneksi.

Grothman on esittänyt kiisteltyjä lausuntoja muun muassa syyttäessään Lyndon Johnsonin toimenpiteitä köyhyyttä vastaan siitä, että ne olivat poistaneet miesten elämästä tarkoituksenmukaisuuden. Grothman on vastustanut palkkatasa-arvoa koskevaa lainsäädäntöä sillä perusteella, että rahan voidaan hänen mukaansa katsoa olevan tärkeämpää miehille. Hän on kritisoinut koulujen seksuaalivalistusta, koska hänen mukaansa homoseksuaaliset opettajat haluaisivat useampien lasten tulevan homoseksuaaleiksi. Vuonna 2020 Grothman oli vertailussa Donald Trumpin kannoille kaikkein uskollisin kongressiedustaja.

## Lähteet
Wirtschaftsblatt

**Wirtschaftsblatt** oli itävaltalainen vuosina 1995–2016 ilmestynyt taloussanomalehti. Se keskittyi uutisoimaan kansallisesta ja kansainvälisestä talouspolitiikasta ja liike-elämän sekä rahoitusalan asioista.
## Lähteet
Aapo Katavisto

**Aapo Katavisto** (s. 9. heinäkuuta 2007 Espoo) on suomalainen jääkiekkoilija, joka edustaa SM-liigajoukkue Kiekko-Espoota. Hän on pelipaikaltaan oikea laitahyökkääjä. Katavisto laukoo oikealta. Hänellä on juniorisopimus ja hän on pelannut pääasiassa seuran U20-joukkueessa, jonka varakapteenina Katavisto toimii.

## Ura
### Seuraura
Katavisto on Kirkkonummen Salamoiden kasvatti. Hän siirtyi juniorina sittemmin Kiekko-Espooseen. Kaudella 2024–2025 Katavisto jakoi 12 osumallaan seuran U20-joukkueen sisäisen maalipörssin toisen sijan Venni Tolppolan kanssa edellään Tuomas Suoniemi. Hänet valittiin myös U20 SM-sarjan joulukuun kuukauden nuoreksi pelaajaksi. Katavisto voitti kauden päätteeksi U20 SM-hopeaa. Hän debytoi samalla kaudella myös SM-liigassa, jossa Katavisto pelasi kaksi runkosarjaottelua ilman tehopisteitä. Hän teki liigadebyyttinsä 28. helmikuuta 2025 vieraissa Mikkelin Jukureita vastaan, kun Kiekko-Espoon kokoonpanosta oli sivussa useita pelaajia sairastumisen vuoksi. Katavisto merkittiin joukkueen nelosketjun oikeaan laitaan kahden muun U20-joukkueen hyökkääjän, vasta toista liigaotteluaan pelanneiden Niilo Harjun ja Aatu Heinäsen viereen. Hän sai ottelussa jääaikaa 7.09 minuuttia.

Kaudeksi 2025–2026 Katavisto nimettiin Kiekko-Espoon U20-joukkueen varakapteeniksi. Hän teki SM-liigauransa avausmaalin kauden toisessa ja uransa neljännessä ottelussaan 27. joulukuuta 2025 Turun Palloseuraa vastaan. Katavisto sai myös Kiekko-Espoon 8–1-voittoon päättyneessä ottelussa syöttöpisteen Jere Väisäsen tekemään voittomaaliin.

### Maajoukkueura
Katavisto pelasi alle 18-vuotiaiden MM-kilpailuissa vuonna 2025. Hän pelasi myös alle 18-vuotiaiden Hlinka Gretzky Cupissa vuonna 2024. Yhteensä Katavisto on pelannut kuusi nuorten ja 31 poikien maaottelua.

## Muuta
Kataviston isä Ari pelasi omalla urallaan hyökkääjänä yhteensä 18 SM-liigaottelua Espoo Bluesissa ja SaiPassa.

## Tilastot

## Lähteet
*
*
*

### Viitteet
Tom Petri

**Thomas Evert “Tom” Petri** (s. 28. toukokuuta 1940 Marinette, Wisconsin) on yhdysvaltalainen republikaanisen puolueen poliitikko. Hän edusti Wisconsinin osavaltiota Yhdysvaltain edustajainhuoneessa vuosina 1979–2015.

Petri sai kandidaatin arvon Harvardin yliopistosta vuonna 1962 ja väitteli siellä oikeustieteen tohtoriksi vuonna 1965. Hän työskenteli juristina ja palveli vuosina 1966–1967 vapaaehtoisena Rauhanjoukoissa. Hän oli apulaisena Valkoisessa talossa vuosina 1969–1970. Petri oli Wisconsinin senaatin jäsen vuosina 1973–1979. Hän oli ehdokkaana Yhdysvaltain senaattiin vuonna 1974, mutta ei tullut valituksi. Hänet valittiin Yhdysvaltain edustajainhuoneeseen ensimmäisen kerran erikoisvaalilla, jolla täytettiin William A. Steigerin kuoleman myötä tyhjäksi jäänyt paikka. Petri istui edustajainhuoneessa vuoteen 2015 saakka eikä asettunut enää uudelleen ehdolle vuonna 2014.

Petri ilmoitti vuonna 2016, että ei äänestäisi Donald Trumpia, koska hänen mukaansa Trump piti pilkkanaan republikaanipuolueen arvoja ja periaatteita.

## Lähteet
Claudia Tenney

**Claudia Tenney** (s. 4. helmikuuta 1961 New Hartford, New York) on yhdysvaltalainen republikaanipuolueen poliitikko.

Tenney sai humanististen tieteiden kandidaatin oppiarvon Colgate Universitysta vuonna 1983 ja väitteli oikeustieteen tohtoriksi Cincinnatin yliopistosta vuonna 1987. Hän kuului Jugoslavian pääkonsulaatin henkilökuntaan. Hän sai juristin oikeudet liittovaltion oikeusistuimissa sekä New Yorkin, Connecticutin ja Floridan oikeusistuimissa. Tenney perusti vuonna 1997 Tenney Media Groupin. Hän istui vuosina 2011–2016 New Yorkin osavaltion lainsäädäntöelimen alahuoneessa.

Tenney on istunut Yhdysvaltain edustajainhuoneessa vuosina 2017–2019 ja uudelleen vuodesta 2021. Helmikuussa 2025 hän teki kongressissa aloitteen Donald Trumpin syntymäpäivän säätämisestä liittovaltiotason juhlapäiväksi.

## Lähteet
Don’t Make Me Come to Vegas

**Don’t Make Me Come to Vegas** on yhdysvaltalaisen laulaja-lauluntekijä Tori Amosin kappale vuoden 2002 albumilta *[[Scarlet’s Walk]]*. DJ Timo Maasin tekemä remix julkaistiin singlenä 27. toukokuuta 2003. Se nousi Yhdysvalloissa dance club -listan sijalle 6. Remix oli ehdolla parhaan ei-klassisen remixin Grammy-palkinnon voittajaksi. 

## Taustaa
”Don’t Make Me Come to Vegas” on mukana Amosin studioalbumilla *[[Scarlet’s Walk]]*. Albumi kertoo yhtenäisen tarinan Scarlet-nimisen naisen elämästä ja matkasta halki Yhdysvaltojen. Amos on säveltänyt ja tuottanut kaikki albumin kappaleet.

”Don’t Make Me Come to Vegas” on albumin kahdeksas kappale. Scarlet lähtee kappaleen tarinassa Las Vegasiin auttamaan vaarallisen miehen matkaan lähtenyttä sukulaistyttöä. Samalla hän joutuu kuitenkin kohtaamaan entisen poikaystävänsä ja oman menneisyytensä.

## Julkaisu ja vastaanotto
”Don’t Make Me Come to Vegas” julkaistiin Amosin studioalbumilla *[[Scarlet’s Walk]]* 28. lokakuuta 2002. Saksalainen DJ Timo Maas teki kappaleesta remixin ”Don’t Make Me Come to Vegas (Timo on Tori)”. Remix julkaistiin singlenä Yhdysvalloissa 27. toukokuuta 2003. Single oli saatavilla 12 tuuman vinyylilevynä. Levy sisälsi kolme remix-versiota kappaleesta. Single on julkaistu sittemmin digitaalisesti. Digitaalisella versiolla on yhteensä viisi remixiä.

”Don’t Make Me Come to Vegas (Timo on Tori)” -kappaleesta tuli Yhdysvalloissa klubihitti. Se nousi Billboardin Dance Club -listan sijalle 6. Kappale oli lisäksi dance-singlejen myynnin listan sijalla 12. Remix oli ehdolla parhaan ei-klassisen remixin Grammy-palkinnon voittajaksi vuoden 2004 Grammy-gaalassa.

## Singlen kappaleet

## Listasijoitukset

## Lähteet

## Aiheesta muualla
*Don’t Make Me Come to Vegas YouTubessa
*Don’t Make Me Come to Vegas (Timo on Tori) YouTubessa
Sven Rosendahl

**Sven Rosendahl** (1913–1990) oli ruotsalainen kirjailija. Hänen läpimurtonsa oli *Gud Fader och tattaren* vuonna 1951. Monissa Rosendahlin romaaneissa kuvaillaan luontoa tai maaseudun elämää modernisaation paineissa.
## Teoksia
* *Räven från Krackberget* (1941)
* *Fjäril* (1945)
* *Gud Fader och tattaren* (1951)
* *Sommar i Svartböle* (1952)
* *Varulven* (1954)
* *Lojägarna* (1956)
* *Lövhyddorna* (1959)
* *Jordens fägring* (1978)
* *Det outtömliga* (1983)
* *Dagar vid Fryken* (2007, postuumisti)
## Lähteet
Cuíto

**Cuíto** eli **Kuito** (aiemmin: Amarante, Bié, Cuito, Silva Porto) on kunta ja kaupunki Angolan keskivaiheilla Bién maakunnassa. Benguela on Bién maakuntakeskus. Angolan pääkaupunki Luandaan on 709 kilometriä (luoteeseen) ja läntisen naapurimaakunnan suurkaupunki Huamboon 165 kilometriä.

Bién ylängöllä, perinteisellä ovimbundujen 1600-1700-luvulla muotoutuneen Bién valtakunnan maalla sijaitseva kauppapaikka perustettiin vuonna 1771 nimellä Amarante. Se oli jo varhain kauppakaikka, jossa välitettiin riisiä ja muita siemeniä, kahvia, lihaa ja mehiläisvahaa. 1845 portugalilainen apteekkari ja tutkimusmatkailija António Francisco Ferreira da Silva Porto saapui alueelle, asui sittemmin seudulla ja myös kuoli siellä kuoli (1890). 

Vuonna 1902 perustettiin Benguelan alaisuuteen Bién hallintoalue (concelho do Bié). Tammikuussa 1922 paikkakunnalla muodostettiin Cuíton kunnanvaltuusto ja saman vuoden toukokuussa Bién piirikunnan asema korotettiin maakunnaksi. Benguelan rautatie rakennettiin paikkakunnan kautta kautta; vuonna 1935 kaupunki nimettiin Silva Portoksi. Angolan itsenäistymisen jälkeen vuonna 1977 nimi muutettiin Cuítoksi. Kaupunki vaurioitui pahoin Angolan itsenäistymistä 1975 seuranneessa sisällissodassa. Hävitys jatkui monipuoluevaalien 1992 ja 1996 jälkeisissä taisteluissa. Uudelleenrakennus alkoi sisällissodan lakattua vuonna 2002. 

Kaupungin väkiluku (2014) oli 355&nbsp;423. Koko Cuíton kunnan väkiluku oli tuolloin runsas 450&nbsp;000.

Maan halki Atlantin rannalta Lobitosta maan itärajalle Luauun kulkeva Benguelan rautatie kulkee Cuíton (Kuiton) kautta. Kaupungissa on myös maakunnallinen Kuiton lentoasema eli Joaquim Kapangin lentoasema .


Hotel Girão - panoramio.jpg|Hotellirakennus oli vuonna 2008 yhä sotaisuuksien jäljiltä vauruioituneessa tilassa.

## Lähteet

## Aiheesta muualla
Anna Paulina Luna

**Anna Paulina Luna** (aiemmin **Anna Paulina Mayerhofer**; s. 6. toukokuuta 1989 Santa Ana, Kalifornia) on yhdysvaltalainen republikaanipuolueen poliitikko.

Lunan isoisä muutti Yhdysvaltoihin palveltuaan armeijassa natsi-Saksassa. Äitinsä puolelta Lunalla on meksikolais-yhdysvaltalainen tausta. Hänen lapsuutensa aikana hänen isänsä kärsi päihdeongelmista ja oli toistuvasti vangittuna. Luna palveli Yhdysvaltain ilmavoimissa vuosina 2009–2014. Hän sai University of West Floridasta luonnontieteiden kandidaatin oppiarvon biologiassa vuonna 2017. Hänet valittiin Yhdysvaltain edustajainhuoneeseen vuonna 2022.

Vuonna 2025 Luna valittiin vastaamaan Yhdysvaltain kongressin uudesta työryhmästä, jonka tarkoitus on “liittovaltiollisten salaisuuksien” paljastaminen. Väitetyt salaisuudet liittyvät muun muassa John F. Kennedyn salamurhaan, Martin Luther Kingin murhaan ja Jeffrey Epsteiniin. Lunan mukaan John F. Kennedylla oli kaksi ampujaa. Luna on tukenut salaliittoteorioita myös ufoista, syyskuun 11. päivän iskuista ja koronapandemiasta. Tammikuussa 2025 hän teki aloitteen, jonka tavoite oli Donald Trumpin ikuistaminen kallioveistokseen Mount Rushmoreen.

Luna meni naimisiin Andy Gamberzkyn kanssa. Pariskunnalle syntyi poika elokuussa 2024. Luna on työskennellyt mallina, ja hänen kuviaan on julkaistu *[[Sports Illustrated]]issa* ja *[[Maxim (lehti)|Maximissa]]*.

## Lähteet
Nouria Benghabrit-Remaoun

**Nouria Benghabrit-Remaoun** (; s. 1952 Oujda, Marokko) on algerialainen sosiologi ja emeritaprofessori, joka toimi Algerian opetusministerinä vuosina 2014–2019. Benghabrit-Remaoun on koulutukseltaan kasvatustieteiden tohtori Pariisin yliopistosta (Paris V Sorbonne).

Benghabrit-Remaoun oli ministeriksi tullessaan kokenut tieteentekijä, joka oli johtanut Centre de recherche en anthropologie sociale et culturelle -tutkimuslaitosta (CRASC) 12 vuoden ajan (1992–2014). Hän opetti Oranin yliopistossa (Université d'Oran 1) 20 vuoden ajan. Professorina ja tutkimusjohtajana hän vastasi monista yliopistoja, opiskelijoita, kouluja, varhaislapsuutta, nuoria ja naisia käsittelevistä tutkimus- ja kehityshankkeista, kirjoitti tieteellisiä artikkeleita ja esitteli aihepiiriä käsitteleviä tutkimuksia. Ministerinä päättäväinen, uudistusmielinen, ranskankielinen ja korkeasti koulutettu nainen sai kritiikkiä konservatiivisilta parlamenttiedustajilta. Hänen tukensa Ranskassa toimineen algerialaisen koulun rehtori Nadia Messacille uskonnonharjoittamisen kieltämisestä kouluissa (2019) aiheutti närää islamisteissa.

## Lähteet
Robinah Nabbanja

**Robinah Nabbanja** (s. 17. joulukuuta 1969) on ugandalainen opettaja ja poliitikko, joka on toiminut Ugandan pääministerinä kesäkuusta 2021 lähtien.

Nabbanja on koulutukseltaan kehitysasioiden maisteri (Uganda Martyrs University). Vuosina 1991–1996 (tai 1993-1996) hän työskenteli opettajana. Toiminut Kibaale piirin naispaikalla kansanedustajana (2011–2016), vuodesta 2016 lähtien Läntisen piirin Kakumiron piirikunnan naispaikalla kansanedustajana. Joulukuussa 2019 nimitys terveysministeriksi, 8. kesäkuuta 2021 Ugandan pääministeriksi.

## Lähteet
Jenni Kynnös

**Jenni Susanna Kynnös** (s. 1992) on suomalainen enkelisijoittaja, yrittäjä ja miljonääri. Kynnös menestyi jo nuorena yrityskaupalla ja on sittemmin siirtynyt työskentelemään ohjelmistorobotiikan parissa.

Kynnös nousi julkisuuteen osallistuttuaan ''Leijonan luola Suomi'' -ohjelman ensimmäiselle tuotantokaudelle. 

## Liiketoiminta
Kynnös on rikastunut 24-vuotiaana perustamallaan MySome-nimisellä sosiaalisen median markkinointiyrityksellään. Yritys kasvoi neljässä vuodessa neljän miljoonan euron liikevaihtoon. Kynnös myi yrityksensä kotimaiselle pörssiyhtiölle.

Vuonna 2022 Kynnöksen perustama Moretime oy keskittyy Kynnöksen omien sanojen mukaan ”ohjelmistorobotteihin”. Yrityksen päätoimialaksi on kuitenkin merkitty liikkeenjohdon konsultointi.

## Lähteet
Ruotsin ralli 2025

**Ruotsin ralli 2025**  oli rallin maailmanmestaruussarjan kilpailu kaudella 2025. Kilpailu järjestettiin 12.&ndash;16. helmikuuta 2025 ja kilpailun huoltopaikka oli Uumajassa.

## Kilpailijat

Latvialainen Mārtiņš Sesks aloitti kautensa Ruotsin kilpailussa. Myös Jourdan Serderidis osallistui kilpailuun.
Lorenzo Bertelli vetäytyi kilpailusta ilmoittautumisen jälkeen. Kilpailuun ilmoittautui 61 autokuntaa, joissa 11 oli Rally1-luokassa ja lisäksi Rally2- ja Rally3-luokissa ajavia WRC2- ja JWRC-sarjoihin osallistuvia autokuntia.

## Erikoiskokeet
Kilpailussa oli 18 erikoiskoetta, joiden yhteispituus oli .

## Tulokset

### Sunnuntain lisäpisteet

### Power Stage -sijoitukset

## Lähteet
Anora (täsmennyssivu)

**Anora** voi tarkoittaa seuraavia asioita:

* Anora (elokuva), vuonna 2024 ensi-iltansa saanut Oscar-palkittu elokuva
* Anora Group, suomalais-norjalainen pörssiyhtiö
Ninyes

**Ninyes Oy** on suomalainen yritys, joka tarjoaa resale-palveluja eurooppalaisille vaatemerkeille. Yritys perustettiin vuonna 2021, ja sen tavoitteena on edistää kiertotaloutta sekä vastuullista muotia tarjoamalla brändeille mahdollisuuden jälleenmyydä käytettyjä vaatteita omien verkkokauppojensa kautta.

## Historia
Ninyes perustettiin vuonna 2021. Perustajina toimivat markkinointialan konkari Mikko Siukosaari ja Punavuoren Peikon perustaja Elina Niinistö (ent. Aho), joka toimii yrityksen toimitusjohtajana. Yritys aloitti toimintansa keskittymällä vastuullisesti valmistettujen käytettyjen vaatteiden myyntiin digitaalisella alustalla, erityisesti lastenvaatteisiin. Helsingin Sanomien mukaan Ninyes pyrkii tekemään kiertotaloudesta entistä helpompaa sekä kuluttajille että brändeille tarjoamalla täysin hallinnoidun jälleenmyyntipalvelun.

## Liiketoimintamalli
Ninyes tarjoaa vaatemerkeille täyden palvelun Resale-as-a-Service (RaaS) -ratkaisun, joka mahdollistaa brändien omien käytettyjen tuotteiden myynnin niiden omissa verkkokaupoissa. Palvelu kattaa kaiken logistiikasta, tuotteiden tarkastuksesta, hinnoittelusta ja asiakaspalvelusta, mikä helpottaa brändien pääsyä kiertotalouteen ilman merkittäviä investointeja omaan infrastruktuuriin.

## Yhteistyöt
Ninyes tekee yhteistyötä usean suomalaisen ja ulkomaisen vaatemerkin kanssa. Mm. Papu, Halti, Joutsen ja Gugguu ovat yhtiön asiakkaita. Vuonna 2024 Ninyes aloitti yhteistyön suomalaisen lastenvaatevalmistaja Reiman kanssa, lanseeraten Reima Second Hand -verkkokaupan. Palvelun avulla asiakkaat voivat ostaa sekä uusia että käytettyjä Reima-tuotteita samasta verkkokaupasta.

## Palkinnot ja tunnustukset
Kesäkuussa 2024 Ninyes palkittiin Finnish Fashion Awards -tilaisuudessa E-commerce-kategoriassa. Palkinto myönnettiin yrityksen panoksesta kiertotalouden edistämiseen sekä muotibrändien liiketoiminnan tukemiseen tarjoamalla räätälöityjä jälleenmyyntipalveluita.

Ninyes valittiin myös yhdeksi eBay Circular Fashion Fundin voittajaksi vuonna 2024, mikä vahvisti sen asemaa johtavana kiertotalousratkaisujen tarjoajana muotialalla.

## Lähteet
Tobatí

**Tobatí** on kaupunki Paraguayn Cordilleran departementissa. Kaupunki on perustettu vuonna 1539 ja sen asukasluku oli vuoden 2022 väestönlaskennassa 27&nbsp;435.

## Maantiede

Tobatí sijaitsee Paraguayn Cordilleran departementissa. Lähellä kohoavat Cordillera de los Altos-kukkulat. Niihin kuuluvat Serranía de Tobatín hiekkakivikalliot kaupungin vieressä.

## Historia
Kuvernööri Domingo Martínez de Irala perusti Tobatín vuonna 1539 ja se oli yksi niin sanotuista *[[pueblos de indios]]*-kylistä. Kaupunki oli paraguaylaisen itsenäisyystaistelija Pedro Juan Caballeron (1786–1821) syntymäpaikka.

Kaupunki oli yhdysvaltalaisten antropologien Elman Servicen ja Helen Servicen kirjan *Tobatí: Paraguayan Town* (1954) aihe. Kirja on revisionistinen uudelleentulkinta maan yhteiskuntahistoriasta ja pyrki todistamaan epätodeksi niin sanotun "guaranimyytin" osoittamalla, että guaranin kielen ohella maaseutuyhteiskunnan alkuperäiskulttuurista ei ollut jäljellä paljoakaan.

## Väestö
Tobatín asukasluku oli Paraguayn vuoden 2022 väestönlaskennan mukaan 27&nbsp;435.

Paikkakunta on tunnettu keramiikasta ja käsitöistä.

## Lähteet
Oona Winter

**Oona Winter** (s. 21. syyskuuta 2005 Alajärvi) on suomalainen pesäpalloilija, joka edustaa Superpesiksessä pelaavaa Mailattaria.
## Ura
Winter on Ankkureiden kasvatti ja pelasi suurimman osan junioruraansa joukkueessa, poislukien kaudet 2020 ja 2021, jolloin Winter pelasi Vimpelin Vedossa Tyttöjen Superpesistä. Winter pelasi ensimmäisen ammattilaiskautensa Ankkureiden riveissä kaudella 2021 Suomensarjassa, jonne Ankkurit olivat tuoksi kaudeksi nousseet. 

Winter allekirjoitti Seinäjoen Maila-Jussien kanssa kaksivuotisen sopimuksen, johon sisältyi vuoden optio. Winter pelasi ensimmäisen Superpesis ottelunsa Maila-Jussien paidassa Joensuun Mailaa vastaan. Winter sai pelissä kotijoukkueen kakkospalkinnon. Winter pelasi yhteensä neljässä Superpesis ottelussa Maila-Jussien riveissä Maila-Jussien tiputtua Ykköspesikseen kaudeksi 2023. 

Winter edusti Suomea softballin EM-kisoissa vuonna 2022.

Winter siirtyi takaisin Superiin, tällä kertaa Vaasalaiseen Mailattariin kaksivuotisella sopimuksen, johon sisältyi vuoden optio. Kaudella 2024 Winter pelasi kaksoisedustuksella Jalasjärven Jalaksessa.

## Saavutukset
### Pelaajana
* Tyttöjen Superpesiksen Itä-Länsi: 2022
* C-tyttöjen Itä-Länsi: 2021

## Lähteet
Predjaman linna

**Predjaman linna** (*Predjamski grad*) on Sloveniassa sijaitseva keskiaikainen linna. Se on alun perin rakennettu luultavasti 1200-luvulla jyrkälle kalliolle karstiluolan edustalle. Linnan sloveeninkielinen nimi Predjamski grad tarkoittaa ”Linna luolan edessä”.

## Historia
Predjaman linna mainitaan ensimmäisen kerran vuonna 1274 saksankielisellä nimellä Luegg. Aquileian patriarkat omistivat Predjaman linnan. Heidän vasallinsa Lueggit laajensivat ja vahvistivat linnaa.

Sittemmin Predjaman linna tunnettiin pahamaineisena rosvojen piilopaikkana. Erazem Jamski eli Erasmus Lueger riitautui Habsburgien kanssa ja piti Predjaman linnaa tukikohtanaan 1400-luvun lopulla.  Lueger hyökkäsi Triesteen kaksi kertaa ja onnistui uhmaamaan Habsburgien keisarillista armeijaa pitkän aikaa. Lueger vetäytyi lopulta joukkoineen turvaan Predjaman linnaan. Habsburgit piirittivät linnaa kauan ja onnistuivat voittamaan Luegerin joukot vasta kun nämä petettiin. Tarinoiden mukaan Lueger itse sai surmansa linnan käymälässä, kun siihen ammuttiin tykillä. Linna vaurioitui piirityksessä pahasti.

Purgstallin suku korjautti Predjaman linnan, mutta vuoden 1511 maanjäristys raunioitti linnan uudestaan. Vuonna 1567 linna siirtyi Kobenclin suvun haltuun. He rakensivat uuden renessanssityylisen linnan sen kallion alapuolelle, jossa vanha keskiaikainen linnoitus oli aiemmin sijainnut. Tässä muodossa linna on säilynyt nykypäiviin saakka. Linna oli myöhemmin Windischgrätzin suvun hallussa vuoteen 1945 asti, jonka jälkeen Jugoslavian viranomaiset kansallistivat linnan ja muuttivat sen museoksi. Linnaa restauroitiin 1990-luvulla ja palautettiin siihen asuun, jossa se oli ollut Kobenclin suvun aikana.

## Lähteet
Tanja Tuomela

**Tanja Tuomela** (o.s. **Talkkari**, s. 6. lokakuuta 1987 Ylihärmä) on suomalainen pesäpalloilija, joka edustaa Ykköspesiksessä pelaavaa Alajärven Ankkureita.

Tuomela pelaa myös salibandyä kakkos­divisioonaa pelaavassa S. C. Alajärvessä.

## Ura
Talkkari aloitti ammattiruansa kasvattijoukkueessaan Ylihärmän Pesis-Junkkareissa. Talkkari pelasi ensimmäisen Superpesis ottelunsa kauden 2005 pudotuspeleissä Siilinjärven Pesistä vastaan. Hänen suoritukset kaudella 2005 ansaitsivat hänelle paikan Tyttöjen Itä-Lännessä tuolla kaudella. Tuomela sopi hyvin YPJ:n nopeisiin pelaajiin ja pelasi siellä miltein 300 ottelua eri sarjatasoilla 11 vuoden aikana, pelaten viimeiset kaksi kautta Suomensarjassa.

Tuomela siirtyi Lappajärven Veikkoihin kertoen Suomensarjan tason olevan liian matala hänelle. Tuomela vietti Lavettarissa kaksi kautta. Tuomela pelasi joukkueen kapteenina nostaen Lavettaret Superpesikseen.

Tuomela siirtyi Superissa pelaavaan Seinäjoen Maila-Jusseihin kaudeksi 2017.

Tuomela palasi Lavettariin kaudeksi 2018. Tuomela paransi suorituksiaan varsinkin ulkopelissä ja ansaitsi itselleen ensimmäisen aikuisten Itä-Länsi edustuksen. Kauden 2018 jälkeen Tuomela piti lajitaukoa pesäpallosta ja pelasi S.C. Alajärvessä salibandyä.

Vuonna 2020 Tuomela palasi pesäpallon pariin Alajärven Ankkureiden riveissä Maakuntasarjassa. Tuomela oli mukana nostamassa Ankkureita takaisin Suomensarjaan vuonna 2020 ja historiallisessa nousussa Ykköspesikseen vuonna 2024.

## Saavutukset
### Pelaajana
* 1 Tyttöjen Superpesiksen Itä-Länsi: 2005
* 1 Itä-Länsi: 2018
* 1 Liitto–Lehdistö-ottelu: 2012

## Yksityiselämä
Tuomela meni naimisiin Alajärven Ankkureiden naistenjoukkueen pelijohtajan Tero Tuomelan kanssa vuonna 2008. Heillä on yhdessä kaksi lasta.

Tuomela on kouluttautunut rakennustekniikan insinööriksi Seinäjoen ammattikorkeakoulussa ja työskentelee Finnlamellillä Alajärvellä.
## Lähteet
Hiippakuntadekaani

**Hiippakuntadekaani** on hiippakunnan tuomiokapitulin jäsen, joka johtaa hiippakunnallista toimintaa piispan ja hiippakuntavaltuuston asettamien tavoitteiden ja ohjeiden mukaisesti.

Suomessa on yhdeksän evankelis-luterilaisen kirkon hiippakuntaa: Turku, Tampere, Oulu, Mikkeli, Porvoo, Kuopio, Lapua, Helsinki ja Espoo, ja jokaisessa hiippakunnassa toimii yksi hiippakuntadekaani.

Hiippakuntadekaani toimii tuomiokapitulin toiminnallisen osaston esimiehenä ja vastaa muun muassa pappien ja seurakuntien työntekijöiden täydennyskoulutuksesta, hiippakunnan viestinnän järjestämisestä sekä tuomiokapitulin esittelyssä käsiteltävien asioiden valmistelusta. Hiippakuntadekaani valmistelee yhdessä lakimiesasessorin kanssa tuomiokapitulin toiminta- ja taloussuunnitelman sekä toimintakertomuksen ja vastaa talouden seurannasta. Hänellä tulee olla ylempi pastoraalitutkinto sekä laaja perehtyneisyys kirkolliseen elämään ja koulutustehtäviin. Hiippakuntadekaani toimii piispan suorassa alaisuudessa.

## Lähteet
Peshitta

**Peshitta** on Raamatun syyriankielinen käännös. 

Vanhan testamentin käännös syyriaksi on iältään toiseksi vanhin käännös kreikankielisen Septuagintan jälkeen ja ajoittuu luultavasti 100–200-luvuille. Kääntäjinä olivat Mesopotamian Edessan juutalaiskristityt. Uuden testamentin käännöksen varhaisimmat säilyneet versiot ovat 400-luvulta. Niiden kääntäminen tapahtui ilmeisesti 300-luvulla ja varhaisella 400-luvulla. Käännökset eivät sisältäneet Pietarin toista kirjettä, Johanneksen toista ja kolmatta kirjettä, Juudaksen kirjettä eivätkä Johanneksen ilmestystä, jotka eivät kuuluneet Raamattuun Syyrian kirkossa.

## Lähteet
* 
### Viitteet
Puunkyllästys

**Puunkyllästys** käsittää tekniikat, joilla puutavara suojataan kyllästämällä. Puu lahoaa ulkokäytössä nopeasti, ellei se pysy kuivana. Erilaisiin kestävyyttä vaativiin rakenteisiin, kuten ratapölkkyihin, sähkö- ja puhelinpylväisiin, aitoihin ja erilaisiin ulkona oleviin kattamattomiin rakenteisiin kuten leikkikenttien telineisiin käytetään kyllästettyä puuta. Koska kohteet ovat hyvin erilaisia, myös käytetyt kyllästysaineet ovat hyvin erilaisia. Ne eroavat sekä teholtaan että haitoiltaan toisistaan hyvin paljon. 

Kaikkein pysyvimpiin rakenteisiin kuten ratapölkkyihin ja osaan sähköpylväistä käytetään painekyllästystekniikalla kreosoottia, joka on useimmiten kivihiilestä kuumentamalla valmistettu tervamainen monien aineiden seos. Vastaavasti puusta saadaan tervaa, joka on historian aikana ollut tärkein aine estämään mm. laivojen ja tarvekalujen lahoamista.

Toinen kyllästysainetyyppi painekyllästyksessä ovat metallisuolat. Aikaisemmin tärkeä komponentti oli arseeni, joka oli esim. kupari- ja kromisuolojen (CCA) kanssa melko tehokas sähkö- ja puhelinpylväiden lahoamisen estäjä. Arseenin myrkyllisyyden vuoksi sen käyttö puunsuoja-aineena on kielletty ja on siirrytty kupari- ja kromisuoloilla (CC) tai nyttemmin pelkästään kuparisuoloilla (C) kyllästettyyn puuhun.

Puunjalostusteollisuus on käyttänyt mm. sahatavaran sinistymisen estoon sienten kasvua estäviä kloorifenoleita, Suomessa käytettiin eniten seosta, jossa oli eniten tetrakloorifenolia. Näitä käytettiin estämään mikrobitoimintaa myös monissa kulutustuotteissa kuten  liimoissa, maaleissa, nahkatuotteissa, rakennustarvikkeissa, valokuvausliuoksissa, ja jopa kankaissa. Myrkyllisyyden ja mahdollisen syöpävaarallisuuden vuoksi tällainen käyttö on kielletty, ja on siirrytty muiden orgaanisten sienikasvua estävien aineiden käyttöön. EU:n biosidiasetus edellyttää asetuksen mukaisen luvan valmisteissa olevien tehoaineiden käyttöön. Orgaanisia fungisideja eli sienikasvua estäviä aineita käytetään pääasiassa pintakyllästykseen. Niitä voidaan lisätä mm. maaleihin.

## Lähteet
Ryan Shea

**Ryan Shea** (s. 11. helmikuuta 1997 Milton, Massachusetts, Yhdysvallat) on yhdysvaltalainen jääkiekkoilija, pelipaikaltaan puolustaja. Shea edustaa NHL-joukkue Pittsburgh Penguinsia.

Ennen NHL-uraansa hän pelasi USHL-joukkue Youngstown Phantomsissa ja yliopistosarjaa Northeastern Universityssa. Chicago Blackhawks varasi hänet neljännellä kierroksella 121. varausvuorolla . Hän ei kuitenkaan tehnyt sopimusta Blackhawksin kanssa. Elokuussa 2020 Shea teki sopimuksen Dallas Starsin kanssa. Hän ei kuitenkaan pelannut yhtään NHL-ottelua Starsin joukkueessa. Heinäkuussa 2023 hän teki sopimuksen Pittsburgh Penguinsin kanssa. Shea on pelannut 58 NHL:n runkosarjan ottelua. Näissä otteluissa hän on tehnyt kolme maalia ja neljä syöttöä eli yhteensä seitsemän tehopistettä. Uran tilastot päivitetty 3. maaliskuuta 2025.

## Lähteet
Aasian evankelinen allianssi

**Aasian evankelinen allianssi** (, lyh. **AEA**) on evankelisten kirkkokuntien ja järjestöjen yhteinen kattojärjestö Aasian alueella Järjestö on Maailman evankelisen allianssin alueellinen liitto. Järjestö on perustettu vuonna 1983. AEA:han kuuluu 18 kansallista jäsenjärjestöä. Järjestön pääsihteeri on vuodesta 2019 lähtien indonesialainen Bambang Budijanto ja puheenjohtaja vuodesta 2020 lähtien srilankalainen Godfrey Yogarajah.

## Jäsenet
### Täysjäsenet
AEA:n täysjäseniä ovat kansalliset evankeliset allianssit. AEA:han kuuluu 18 kansallista jäsenjärjestöä:
* Bangladesh: National Christian Fellowship of Bangladesh
* Bhutan: Bhutan Evangelical Alliance
* Etelä-Korea: Korea Evangelical Fellowship
* Filippiinit: Philippines Council of Evangelical Churches
* Hongkong: Hong Kong Evangelical Alliance Limited
* Indonesia: The Fellowship of Indonesia Evangelical Churches and Institutions
* Intia: Evangelical Fellowship of India
* Japani: Japan Evangelical Association
* Kambodža: The Evangelical Fellowship of Cambodia
* Laos: Evangelical Fellowship of Laos
* Malesia: National Evangelical Christian Fellowship Malaysia
* Mongolia: Mongolian Evangelical Alliance
* Myanmar: Myanmar Evangelical Christian Alliance
* Nepal: National Churches Fellowship of Nepal
* Pakistan: Evangelical Fellowship of Pakistan
* Singapore: Evangelical Fellowship of Singapore
* Sri Lanka: National Christian Evangelical Alliance – Srilanka
* Taiwan: Taiwan Christian Evangelical Alliance Association
* Thaimaa: Evangelical Fellowship of Thailand
* Vietnam: Vietnam Evangelical Alliance

### Liitännäisjäsenet
Liitännäisjäseniä ovat tunnustuskunnat ja kirkkojen väliset järjestöt, työmuotojärjestöt sekä teologiset koulut ja järjestöt.
* Australian Evangelical Alliance
* Bahtraku
* Compassion Asia
* EnArche Institute
* Evangelical Fellowship of India Council of Churches (EFI)
* Global Mission Mobilization Intiative (GMMI)
* International Full Gospel Fellowship (IFGF)
* Operation Mobiliastion (East Asia)
* Nepal Christian Society
* PESAT Ministry
* Talitha Koumi Evangelical Churches
* World Chinese Christianity Alliance

## Lähteet
Ruissaari

**Ruissaari** (ruots. *Rågö*) on kylä Lokalahdella Uudessakaupungissa. Kylä on tunnettu siellä sijaitsevasta jatulintarhasta. Ruissaaren jatulintarha sijaitsee Kotkanniemellä Tirkkalanjärvestä etelään. Jatulintarha koostuu seitsemästä renkaasta, joiden mitat ovat noin 9 x 9 metriä. Jatulintarha on lain suojaama muinaisjäännös.

## Lähteet
Hermansaaren kartano

**Hermansaaren kartano** (ruots. *Hermansö gård*) on kartano Lokalahdella Uudessakaupungissa. Kartano perustettiin vuonna 1639 rälssitilaksi. Hermansaaren kartano on ollut usean eri aatelissuvun omistuksessa, joista tunnetuimpia ovat Fleming, Taube, Ehrenmalm, von Kothen ja Jägerhorn af Storby. Kartanoon kuului myös Träskin ja Nopperlan rälssitilat. Kartanon nykyinen päärakennus on rakennettu puusta. Lähellä kartanoa sijaitsee vanha viljamakasiini, joka valmistui vuonna 1817 luultavasti C. L. Engelin piirustusten mukaisesti.

1800-luvun alussa Hermansaaren kartanon mailla kuivatettiin suota pelloksi. Kuivatuksen yhteydessä maasta löytyi kaksi tammista laivaa. Hylkyjä ei ole kuitenkaan pystytty enää uudestaan paikantamaan.

## Lähteet
Afrikan evankelisten järjestö

**Afrikan evankelisten järjestö** (, lyh. **AEA**) on evankelisten kirkkokuntien ja järjestöjen yhteinen kattojärjestö Afrikan alueella. Järjestö on Maailman evankelisen allianssin alueellinen liitto. Järjestö on perustettu vuonna 1966 ja sen päämaja sijaitsee Nairobissa, Keniassa, jossa se on rekisteröity kristillisenä hyväntekeväisyysjärjestönä. AEA:han kuuluu 40 kansallista jäsenjärjestöä.

## Jäsenet
AEA:han kuuluu 40 kansallista jäsenjärjestöä:

**Eteläinen Afrikka**
* Angola: Evangelical Alliance of Angola
* Botswana: Evangelical Fellowship of Botswana
* Etelä-Afrikka: The Evangelical Alliance of South Africa
* Lesotho: Lesotho Association of Churches Evangelical Movement
* Malawi: Evangelical Fellowship of Malawi
* Mosambik: Associação Evangélica de Moçambique
* Namibia: Namibia Evangelical Fellowship
* Sambia: Evangelical Fellowship of Zambia
* Swazimaa: Eswatini Conference of Churches
* Zimbabwe: Evangelical Fellowship of Zimbabwe

**Intian valtameren alue**
* Madagaskar: Alliance Evangelique Madagascar
* Mauritius: Fellowship of Christian Churches in Mauritius
* Seychellit: Seychelles Evangelical Alliance

**Itä-Afrikka**
* Burundi: Burundi Evangelical Alliance
* Kenia: Evangelical Alliance of Kenya
* Ruanda: Alliance Evangélique du Rwanda
* Tansania: Tanzania Evangelical Fellowship
* Uganda: Uganda Evangelical Fellowship

**Keskinen alue**
* Kamerun: Alliance des Evangéliques au Cameroun
* Keski-Afrikan tasavalta: Association des Eglises Evangéliques Centrafricaines
* Kongon demokraattinen tasavalta: Alliance Évangélique au Congo
* Tšad: Entente des Eglises et Missions Evangéliques au Tchad

**Koillinen alue**
* Eritrea: Association of Evangelicals in Eritrea
* Etelä-Sudan: South Sudan Evangelical Alliance
* Etiopia: Evangelical Churches Fellowship of Ethiopia
* Libya: Union Church of Tripoli
* Tunisia: Reformed Church of Tunisia

**Luoteinen alue**
* Gambia: Evangelical Fellowship of The Gambia
* Guinea-Bissau: Igreja Evangélica da Guinea-Bissau
* Mali: Association des Groupements des Eglises et Missions Protestantes Evangéliques au Mali
* Marokko: Evangelical Alliance of Morocco
* Senegal: Fraternité Evangélique du Senégal

**Länsi-Afrikka**
* Benin: Féderation des Eglises et Missions Evangéliques du Benin
* Burkina Faso: Féderation des Eglises et Missions Evangéliques du Burkina Faso
* Ghana: National Association of Evangelicals of Ghana
* Liberia: Association of Evangelicals of Liberia
* Niger: Alliance des Missions et Eglises Evangéliques au Niger
* Nigeria: Nigeria Evangelical Fellowship
* Norsunluurannikko: Féderation Evangélique de la Côte d’Ivoire
* Sierra Leone: Evangelical Fellowship of Sierra Leone

## Lähteet
Welcome to England

**Welcome to England** on yhdysvaltalaisen laulaja-lauluntekijä Tori Amosin kappale vuodelta 2005. Amos on säveltänyt ja tuottanut kappaleen. ”Welcome to England” julkaistiin ensimmäisenä singlenä albumilta *[[Abnormally Attracted to Sin]]*. 

## Taustaa
”Welcome to England” kertoo muuttamisesta uuteen paikkaan rakkauden perässä ja perustuu Amosin omiin kokemuksiin. Hän muutti miehensä Mark Hawleyn takia Yhdysvalloista Cornwalliin Englantiin. Amos on säveltänyt ja tuottanut kappaleen yksin.

## Julkaisu ja kaupallinen menestys
”Welcome to England” julkaistiin ensimmäisenä singlenä Amosin studioalbumilta *[[Abnormally Attracted to Sin]]* 14. huhtikuuta 2009. Kappale oli saatavilla digitaalisena latauksena. Singlestä tehtiin radiota varten promo-CD, mutta se ei ollut myynnissä. Lisäksi julkaistiin digitaalinen single, jolla oli myös kaksi muuta kappaletta albumilta. 

Amos julkaisi videon useimmille albumin kappaleille, mukaan lukien ”Welcome to England”. Videot muodostavat yhtenäisen kokonaisuuden. Christian Lamb ohjasi kaikki videot.

”Welcome to England” nousi Yhdysvalloissa adult alternative -genren radiosoittolistan sijalle 10. Se oli Uudessa-Seelannissa radiosoittolistan sijalla 4.

## Singlen kappaleet

 

## Listasijoitukset

## Huomautukset

## Lähteet

## Aiheesta muualla
*Kappaleen musiikkivideo YouTubessa
Sleep Token

**Sleep Token** on vuonna 2016 perustettu brittiläinen metalliyhtye. Yhtyeen jäsenet käyttävät kasvoja peittäviä esiintymisasuja piilottaaksen henkilöllisyytensä. Sleep Token julkaisi debyytti-EP:nsä *One* vuonna 2016, joka poiki levytyssopimukseen Basick Recordsin kanssa. Vuonna 2019 yhtye solmi levytyssopimuksen Spinefarm Recordsin kanssa ja se julkaisi ensimmäisen täyspitkän albuminsa *Sundowning*, jota seurasi vuonna 2021 julkaistu albumi *This Place Will Become Your Tomb*. Kolmas albumi, *Take Me Back to Eden*, julkaistiin toukokuussa 2023. Yhtye solmi levytyssopimuksen RCA Recordsin kanssa helmikuussa 2024.

Yhtyeen päälaulaja tunnetaan taiteilijanimellä "Vessel". Vessel ja II (rumpali) ovat yhtyeen ainoat jäsenet, jotka on mainittu esiintyvän Sleep Tokenin studioalbumeilla.

Sleep Token esiintyi Suomessa ensimmäistä kertaa Ilosaarirockissa vuonna 2023.

## Jäsenet

* Vessel – laulu; kitara, basso, koskettimet, ohjelmointi
* II – rummut
* III – kiertuejäsen; basso
* IV – kiertuejäsen; kitara, taustalaulu
* Espera – kiertuejäsenet; taustalaulu

## Diskografia

### EP:t

* *One* - 2016
* *Two* (Basick Records) - 2017

### Studioalbumit

* *[[Sundowning]]* (Spinefarm) - 2019
* *[[This Place Will Become Your Tomb]]* (Spinefarm) - 2021
* *[[Take Me Back To Eden]]* (Spinefarm) - 2023
* *[[Even in Arcadia]]* (RCA) - 2025

### Singlet

* "Thread the Needle"- 2016
* "Calcutta"- 2017
* "Nazareth"- 2017
* "Jaws"- 2018
* "Hey Ya!" (Outkast cover) - 2018
* "The Way That You Were"- 2018
* "Alkaline"- 2021
* "The Love You Want"- 2021
* "Fall for Me"- 2021
* "Is It Really You?" (ft. Loathe) - 2022
* "Chokehold"- 2023
* "The Summoning"- 2023
* "Granite"- 2023
* "Aqua Regia"- 2023
* "Vore"- 2023
* "DYWTYLM"- 2023
* "Emergence"- 2025
* "Caramel"- 2025
* "Damocles"- 2025

## Palkinnot
*[[Billboard Music Awards]] Top Hard Rock Album 2024*

## Lähteet

## Aiheesta muualla
* Sleep Token viralliset kotisivut (englanniksi)
The Music of Tori and the Muses

**The Music of Tori and the Muses** on yhdysvaltalaisen laulaja-lauluntekijä Tori Amosin albumi vuodelta 2025. Albumi on oheisteos Amosin kirjoittamalle lastenkirjalle *Tori and the Muses*, joka perustuu hänen lapsuuden kokemuksiinsa musiikin parissa. 

Albumi julkaistiin 28. helmikuuta 2025 digitaalisena latauksena ja suoratoistopalveluissa. Sitä ei ole toistaiseksi julkaistu fyysisenä levynä. Albumi sisältää yhdeksän kappaletta.

## Kappaleet

## Kokoonpano
* Tori Amos – laulu, piano, koskettimet, Wurlitzer-sähköpiano, Rhodes-sähköpiano, syntetisaattorit, plektrat, luupit, tuotanto  
* Mark Hawley – kitara, sähkökitara, äänitys, miksaus
* Jon Evans – basso, kontrabasso, plektrat, luupit, piano, syntetisaattori, äänitys
* Matt Chamberlain – rummut, rytmisoittimet, äänitys
* Ash Sloan – rummut, rytmisoittimet
* John Philip Shenale – preparoitu piano, Hammond-urut, modulaariset syntetisaattorit, Chamberlin, ContinuuMini, Optigan-koskettimet, orkesterisovitus  
* Adrian Hall – miksaus
* Jon Astley – masterointi
* Adam Spry – avustava äänisuunnittelija

## Listasijoitukset

## Lähteet

## Aiheesta muualla
*Virallinen sivusto
*''The Music of Tori and the Muses'' AllMusic-sivustolla
*''The Music of Tori and the Muses'' Discogs-sivustolla
Osterikonnakala

**Osterikonnakala** (*Opsanus tau*) on konnakaloihin kuuluva kalalaji. Lajia tavataan Pohjois-Amerikan itärannikolta. 

## Koko ja ulkonäkö
Osterikonnakala voi kasvaa 38–43 cm pitkäksi. Laji on suuri- ja leveäpäinen ja ruumis on varsinkin etuosastaan litteä. Selkäeviä on kaksi, joista taaempi on hyvin pitkä. Kalan rintaevät ovat suuret ja viuhkamaiset ja pyrstöevä on pyöreähkö. Osterikonnakalan leuassa on liuskamaisia viiksisäikeitä. Lajin pohjaväri on harmahtavanruskea ja ruumiissa on runsaasti epäsäännöllisiä tummempia juovia ja laikkuja. Osterikonnakala kykenee tuottamaan uimarakon lihaksillaan röhkiviä ja viheltäviä ääniä.

## Levinneisyys ja elintavat
Osterikonnankalan levinneisyysalue ulottuu Mainesta Floridan eteläkärkeen. Laji elää kivikkoisilla osteri- tai koralliriutoilla, laiturien lähellä tai hiekkapohjaisilla alueilla. Sen ravintoa ovat äyriäisten lisäksi nilviäiset ja kalat. Osterikonnakalan lisääntymiskausi on huhtikuulta lokakuulle. Koiras valitsee kutupaikan, johon se houkuttelee naaraita ääntelemällä. Kutu tapahtuu kivien tai osterinkuorien suojaan ja koiras vartioi munia.

## Lähteet
Michael C. Burgess

**Michael C. Burgess** (s. 23. joulukuuta 1950 Rochester, Minnesota) on yhdysvaltalainen republikaanipuolueen poliitikko.

Burgess on siviiliammatiltaan obstetriikkaan erikoistunut lääkäri. Hän edusti Yhdysvaltain edustajainhuoneessa Texasin osavaltiota vuosina 2003–2025. Burgess oli poliittisen uransa aikana näkyvä Yhdysvaltain terveydenhuoltouudistuksen kriitikko. Hän ei asettunut enää ehdolle vuoden 2024 vaaleissa.

## Lähteet
Jody Hice

**Jody Brownlow Hice** (s. 22. huhtikuuta 1960 Atlanta) on yhdysvaltalainen republikaanipuolueen poliitikko.

Hice sai humanististen tieteiden kandidaatin oppiarvon Asburyn yliopistosta vuonna 1982 ja teologian maisterin oppiarvon Southwestern Baptist Theological Seminarysta vuonna 1986. Hän sai tohtorin arvon Luther Rice College & Seminarysta vuonna 1988. Hice on työskennellyt pastorina Texasissa ja Georgiassa. Hän on myös juontanut puheohjelmaa *The Jody Hice Show*. Hice edusti Georgian osavaltiota Yhdysvaltain edustajainhuoneen jäsenenä vuosina 2015–2023. Hän on lisäksi toiminut muun muassa Family Research Councilin vanhempana varapuheenjohtajana.

Hice on toistuvasti esittänyt syytöksiä vuoden 2020 vaalituloksen vääristämisestä Georgian osavaltion osalta muun muassa Brad Raffenspergeriä kohtaan. Hän julkaisi vuonna 2024 kirjan *Sacred Trust, Election Integrity and the Will of the People*. Hice meni vuonna 1983 naimisiin vaimonsa Dee Deen kanssa. Pariskunnalla on kaksi tytärtä.

## Lähteet
Rodeo (yhtye)

**Rodeo** on Anna Puun, Erin Anttilan ja Ida Paulin vuonna 2024 muodostama kokoonpano, jonka ensimmäinen single "Ensimmäinen rodeo" ilmestyi loppuvuodesta 2024. Yhtyeen musiikki perustuu monenlaisiin pop- ja kantrivaikutteisiin sekä moniääniseen stemmalauluun. Rodeon esikoisalbumi ilmestyi huhtikuussa 2025 Warner Music Finlandin kautta. Alkuperäinen idea kokoonpanosta oli syntynyt vuonna 2021 Anna Puun ja Erinin toimesta, Ida Paulin mukaan pyytäminen oli Anttilan ajatus.

Kokoonpanon ensiesiintyminen on tapahtunut Vain elämää -ohjelmassa 2023 ennen yhtyeen varsinaista julkituloa, ensimmäinen virallinen esiintyminen on kuitenkin nopeasti ennakkoon loppuunmyyty levynjulkistuskeikka Tavastialla 25. huhtikuuta 2025. Yhtyeen tarkoitus on toteuttaa projektiluonteisesti yhteinen levy ja palata sen jälkeen soolourilleen. Vastaavanlaisia yhteislevytyksiä (covereita country-klassikoista) ja niihin liittyviä kiertueita ovat tehneet muun muassa Yhdysvaltalaiset kantriartistit Emmylou Harris, Dolly Parton ja Linda Ronstadt. 

Esikoisalbumin kaikki kappaleet mukaan lukien singlet ovat yhtyeen käsialaa. Kappaleet ovat syntyneet Anna Puun luona. Albumin vastaavana tuottajana on toiminut Jukka Immonen, joidenkin biisien kohdalla myös Atso Soivio ja RZY.

Rodeo ilmoitti elokuussa 2025 lopettavansa syksyllä alkavan kiertueen jälkeen.

## Diskografia

### Albumit

* Rodeo (2025) - Albumi #13 

### Singlet

## Lähteet